بلند اقبال

افسانہ نگار، ناول نویس،ڈرامہ نگار، کالم نگار اور ٹی وی اینکر ، حمایت علی شاعر کے فرزند

ڈاکٹر بلند اقبال اعلیٰ ترین ملکی وغیر ملکی یونیورسٹیز سے آپ نے تعلیم حاصل کی۔ آپ نے میڈیسن میں گریجویشن ڈائو میڈیکل کالج،کراچی،پوسٹ گریجویشن نیو یارک میڈیکل کالج اور فیلو شپ کی ڈگری اریگن ہیلتھ سائینزیونیورسٹی، امریکہ سے حاصل کی۔ آپ کینیڈا میں میڈیکل اسپیشلسٹ کے طور پر کئی اسپتالوں سے منسلک ہیں۔ بلند اقبال کے دو بھائی ہیں روشن خیال اور اوج کمال۔ بلند اقبال کی شریک حیات کا نام شجعیہ ہے اوربچوں میں زیر، علائنا، ژویر اور ایشل ہیں۔

مہجری ادیبوں میں بلند اقبال کا نام احترام سے لیا جاتا ہے۔ گزشتہ دس پندرہ برسوں سے ہندوپاک کے معتبر اور مستند رسائل و جرائد میں آپ کے افسانے برابر شائع ہورہے ہیں۔ آپ کی اب تک کئی کتابیں منظر عام پر آ چکی ہیں۔ ان میں ’’فرشتے کے آنسو(افسانوی مجموعہ)، ’’میری اکیاون کہانیاں‘‘ (افسانوی مجموعہ)خاص طور پر قابل ذکرہے۔مذکورہ دونوں افسانوی مجموعے میں بلند اقبال نے تخلیقی ادب کا عمدہ نمونہ پیش کیا ہے۔بلند اقبال کا ایک افسانہ ’’بھینٹ‘‘ بہت ہی دل چسپ اور منفرد موضوع کا احاطہ کرتا ہے۔

حوالہ جات